PATVIRTINA

Trakų r. Rūdiškių vaikų lopšelio-

darželio ,,Pasaka“

direktorės 2017 m. vasario 1 d.

įsakymu Nr. V1-15

(nauja redakcija

Trakų r. Rūdiškių vaikų lopšelio-

darželio ,,Pasaka“

direktorės 2021 m. rugsėjo 1 d.

įsakymu Nr. V1-13)

**TRAKŲ R. RŪDIŠKIŲ VAIKŲ LOPŠELIO-DARŽELIO ,,PASAKA“**

**DARBUOTOJŲ DARBO APMOKĖJIMO, SKATINIMO IR VERTINIMO SISTEMOS APRAŠAS**

**I SKYRIUS**

**BENDROS NUOSTATOS**

1. Trakų r. Rūdiškių vaikų lopšelio-darželio ,,Pasaka“ darbuotojų darbo apmokėjimo, skatinimo ir vertinimo sistemos aprašas (toliau - aprašas) nustato Rūdiškių vaikų lopšelio-darželio mokytojų, pagalbos mokiniui specialistų, direktoriaus pavaduotojo ugdymui ir kitų darbuotojų, dirbančių pagal darbo sutartis, darbo apmokėjimo sąlygas ir dydžius, priemokas ir materialines pašalpas.

2. Šis aprašas parengtas vadovaujantis Lietuvos Respublikos valstybės ir savivaldybių įstaigų darbuotojų darbo apmokėjimo įstatymu (TAR, 2017-01-31, Nr. 1764) ir šio įstatymo pakeitimais, Lietuvos Respublikos darbo kodekso (aktualia redakcija), Rūdiškių vaikų lopšelio-darželio nuostatais ir Rūdiškių vaikų lopšelio-darželio vidaus darbo tvarkos taisyklėmis.

3. Pareiginės algos pastoviosios dalies koeficientai nustatomi vertinant pareigybę, o ne asmenį.

4. Pedagoginių darbuotojų darbo užmokestis nustatomas vadovaujantis Lietuvos Respublikos valstybės ir savivaldybių įstaigų darbuotojų darbo apmokėjimo įstatymo (toliau - įstatymas) 8 straipsniu ir 5 priedu.

5. Nepedagoginių darbuotojų pareiginės algos pastovioji dalis nustatoma vadovaujantis įstatymo 1-4 priedais.

6. Pedagoginių darbuotojų ir darbininkų pareiginės algos kintamoji dalis nenustatoma.

7. Metinės veiklos užduotys, siektini rezultatai ir jų vertinimo rodikliai mokyklos darbuotojui turi būti nustatyti kiekvienais metais iki sausio 31 dienos, o einamaisiais metais priimtam darbuotojui – per vieną mėnesį nuo priėmimo į pareigas dienos.

8. Rūdiškių vaikų lopšelis-darželis priskiriamas III biudžetinių įstaigų grupei, darbuotojų pareigybės yra keturių lygių: A, B, C ir D vadovaujantis įstatymo 3 straipsniu.

9. Pareigybių, kurias einant atliekamas darbas yra laikomas pedagoginiu ir įskaitomas į pedagoginio darbo stažą, sąrašą tvirtina Lietuvos Respublikos švietimo ir mokslo ministras.

10. Rūdiškių vaikų lopšelio-darželio pareigybių sąrašas su nurodytais nepedagoginių darbuotojų pareiginės algos pastoviosios dalies koeficientais tvirtinamas darželio direktoriaus, didžiausią darbuotojų pareigybių skaičių ir koeficientų sumą nustato Trakų r. savivaldybės taryba.

11. Rūdiškių vaikų lopšelio-darželio darbuotojų darbo užmokestį sudaro:

11.1. pareiginė alga (mėnesio alga - pastovioji ir kintamoji dalys arba pastovioji dalis);

11.2. priemokos;

11.3. premijos.

**II SKYRIUS**

**PAREIGINĖS ALGOS PASTOVIOSOS DALIES NUSTATYMAS**

12. Darželio darbuotojų pareiginės algos pastovioji dalis nustatoma pareiginės algos koeficientais.

13. Mokytojų ir pagalbos mokiniui specialistų pareiginio atlyginimo pastovioji dalis nustatoma pagal įstatymo 5 priedą, atsižvelgiant į pedagoginio darbo stažą, kvalifikacinę kategoriją ir veiklos sudėtingumą pagal darbo krūvio suvestines.

14. Rūdiškių vaikų lopšelio-darželio direktoriaus pavaduotojo ugdymui pareiginio atlyginimo pastovioji dalis nustatoma pagal įstatymo 5 priedą, atsižvelgiant į pedagoginio darbo stažą, vadybinę kvalifikacinę kategoriją, veiklos sudėtingumą ir išsilavinimą,

15. Už veiklos sudėtingumą pedagoginiams darbuotojams pareiginės algos pastoviosios dalies koeficientas gali būti didinamas 5-20 % (pagal įstatymo 5 priedą). Koeficiento dydis nustatomas direktoriaus įsakymu pagal turimas darbo užmokesčio lėšas.

16. Nepedagoginių darbuotojų pareiginio atlyginimo pastovioji dalis nustatoma pagal įstatymo 1-4 priedus atsižvelgiant į:

16.1. struktūrinių padalinių vadovų pareigybės lygį, vadovavimo darbo patirtį, profesinio darbo patirtį,

16.2. specialistų ir kvalifikuotų darbuotojų pareigybės lygį ir profesinę patirtį;

16.3. darbininkų nustatomas minimaliosios mėnesinės algos dydį.

17. Pareiginės algos pastoviosios dalies koeficientas nurodomas darbo krūvio suvestinėse ir darbo sutartyse.

18. Pareiginės algos pastoviosios dalies koeficientas nustatomas iš naujo pasikeitus darbuotojų pareigybei, vadovaujamo darbo patirčiai ir (ar) profesinio darbo patirčiai.

**III SKYRIUS**

**PAREIGINĖS ALGOS KINTAMOSIOS DALIES NUSTATYMAS**

19. Rūdiškių darželio direktoriaus pavaduotojui ugdymui, mokytojams ir pagalbos mokiniui specialistams pareiginės algos kintamoji dalis nenustatoma.

20. Darbininkams, kuriems nustatytas D pareigybės lygis, pareiginės algos kintamoji dalis nenustatoma.

21. 2017 m. nepedagoginių darbuotojų veiklos užduotis nustatomos per 1 mėnesį nuo šios tvarkos patvirtinimo dienos.

22. Darbuotojų praėjusių kalendorinių metų veikla vertinama iki kiekvienų metų sausio 31 d..

23. Vertinimą vykdo metinę užduotį parengęs padalinio vadovas, kuris nagrinėja, įvertina darbuotojo veiklas ir surašo vertinimo išvadas. Vertinimo išvados teikiamos mokyklos direktoriui su siūlymais dėl darbuotojo skatinimo arba reikalingos pagalbos suteikimo. Padalinio vadovui metines užduotis nustato ir jų vertinimą atlieka darželio direktorius.

24. Pareiginės algos kintamosios dalies dydžiai gali siekti 40 % pastoviosios dalies dydžio. Kintamosios dalies dydį nustato darželio direktorius pagal darbuotojo tiesioginio vadovo siūlymus ir turimą darbo užmokesčio fondą.

25. Darželio direktorius priklausomai nuo metinės veiklos įvertinimo vieniems metams nustato pareiginės algos kintamosios dalies dydį:

25.1. už labai gerą veiklos įvertinimą darbuotojui skiriama 30-40 % pareiginės algos pastoviosios dalies dydžio kintamoji dalis;

25.2. už gerą veiklos įvertinimą darbuotojui skiriama 5-20 % pareiginės algos pastoviosios dalies dydžio kintamoji dalis.

**IV SKYRIUS**

**PRIEMOKOS MOKĖJIMAS**

26. Darbuotojams priemokos mokamos už papildomą darbo krūvį, atliekant nustatytas funkcijas, neviršijant darbo laiko trukmės, ir už papildomų pareigų ar užduočių, nenustatytų pareigybės aprašyme ir suformuluotų raštu, vykdymą.

27. Priemokos gali siekti iki 30 procentų pareiginės algos pastoviosios dalies dydžio. Priemoka skiriama direktoriaus įsakymu konkrečiam laikotarpiui, bet ne ilgiau kaip vieneriems metams. Pasikeitus aplinkybėms arba esant nepakankamiems veiklos rezultatams, priemoka gali būti sumažinta arba jos mokėjimas nutraukiamas.

28. Priemokų ir pareiginės algos kintamosios dalies suma negali viršyti 60 procentų pareiginės algos pastoviosios dalies dydžio.

**V SKYRIUS**

**PREMIJŲ MOKĖJIMAS**

29. Rūdiškių darželio darbuotojams ne daugiau kaip kartą per metus gali būti skiriamos premijos. Premijos negali viršyti darbuotojui nustatytos pareiginės algos pastoviosios dalies dydžio.

30. Premijos gali būti skiriamos už:

30.1. labai gerai įvertintą metų veiklą;

30.2. svarbių vienkartinių užduočių atlikimą:

30.2.1.tarptautinių projektų vykdymą;

30.2.2. Rūdiškių darželio vardo garsinimą, labai gerus rezultatus, aukštus pasiekimus respublikoje, užsienyje;

30.2.3. inovacijų siūlymą ir diegimą;

30.2.4.žymų pareigų funkcijų, pavedimų padidėjimą ir jų sėkmingą atlikimą;

30.2. 5.ženklų papildomų lėšų darželiui pritraukimą;

30.3. įgijus teisę gauti socialinio draudimo senatvės pensiją ir darbuotojo iniciatyva nutraukus darbo sutartį.

**VI SKYRIUS**

**MATERIALINĖS PAŠALPOS**

31. Direktoriaus įsakymu ir turimų lėšų gali būti skiriama materialinė pašalpa - kaip socialinė parama vadovaujantis įstatymo 13 straipsnio 1-3 punktais:

31.1. darbuotojams, kurių materialinė būklė tapo sunki dėl jų pačių ligos, šeimos narių (sutuoktinio, vaiko (įvaikio), motinos (įmotės), tėvo (įtėvio), taip pat išlaikytinių, kurių globėju ar rūpintoju yra paskirtas darbuotojas, mirties, stichinės nelaimės ar turto netekimo, esant darbuotojo rašytiniam prašymui ir pateikus atitinkamą aplinkybę patvirtinantį dokumentą, gali būti skiriama iki 1 minimaliosios mėnesinės algos dydžio materialinė pašalpa.

31.2. mirus darbuotojui, jo šeimos nariams gali būti išmokama iki 1 minimaliosios mėnesinės algos dydžio materialinė pašalpa, jeigu yra jo šeimos narių rašytinis prašymas ir pateikti mirties faktą patvirtinantys dokumentai.

**VII SKYRIUS**

**BAIGIAMOSIOS NUOSTATOS**

32. Darbo apmokėjimo sąlygos nurodomos darbo sutartyse ir pareigybių sąraše.

33. Šis darbo apmokėjimo aprašas tvirtinamas, keičiamas ir papildomas Trakų r. Rūdiškių vaikų lopšelio-darželio ,,Pasaka“ direktoriaus įsakymu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_